รวบได้ริมโขง ลาวเชือด 2 ศพ
กำลังนั่งรอเรือข้ามไปกบดานบ้านเกิดตัวเอง,จนมุมแล้วหนุ่มลาวมือมีดโหดเชือดคอฆ่าโหดยายเจ้าของร้านชำกับเพื่อนหลานสาว 2 ศพสยองคาบ้านย่านพระประแดง ถูกตำรวจ ตม.มุกดาหาร ร่วมกับทหารพรานรวบตัวได้ขณะนั่งจิบเบียร์อยู่ที่ร้านค้าริมแม่น้ำโขงรอเรือข้ามฝั่งหนีกลับ สปป.ลาว เปิดปากสารภาพลงมือก่อเหตุเพราะเมายาบ้า ต้องการหาเงินไปซื้อมาเสพต่อ ย่องเงียบเข้าไปรื้อค้นทรัพย์สินในบ้านแต่เหยื่อตื่นมาเจอเลยลงมือเชือดคอเรียงตัว ไม่เว้นแม้แต่แมวในบ้าน ก่อนปลดสร้อยทองของผู้ตายขึ้นรถทัวร์เผ่นหนี หวังจะกลับไปกบดานประเทศบ้านเกิดแต่ถูกตำรวจจับกุมได้ก่อน,จากคดีฆาตกรรมสะเทือนขวัญ คนร้ายบุกปาดคอฆ่านางมะลิ อิ่มสวัสดิ์ อายุ 68 ปี และ ด.ญ.อิสยา เพิกเฉย อายุ 12 ปี เพื่อนของหลานสาว เสียชีวิต 2 ศพ คาบ้านเลขที่ 30/6 หมู่ 6 ต.บางยอ อ.พระประแดง จ.สมุทรปราการ ที่ด้านหน้าเปิดเป็นร้านขายของชำ ส่วน ด.ญ.อาภารัตน์ สำรวย อายุ 8ขวบ หลานสาวของนางมะลิ ถูกเชือดคอบาดเจ็บสาหัส นำส่ง รพ.บางปะกอก 3 นอกจากนี้ในบ้านยังพบซากแมวถูกเชือดคอตายอีก 1 ตัว เหตุเกิดเมื่อช่วงเช้าวันที่ 16 ก.ย. สอบสวนพยานระบุว่าผู้ต้องสงสัยเป็นมือมีดคือนายพูล้า อายุ 22 ปี ชาวลาว อาชีพเป็นช่างเชื่อมอยู่ละแวกใกล้เคียง คาดว่าจะเข้าไปขโมยทรัพย์สินแต่ผู้ตายตื่นมาพบเลยถูกสังหารโหดก่อนหลบหนีไป,ความคืบหน้าตำรวจจับกุมหนุ่มลาวมือมีดอำมหิตได้แล้วขณะเตรียมหลบหนีข้ามฝั่งโขงกลับประเทศบ้านเกิด เมื่อเวลา 00.10 น. วันที่ 17 ก.ย. พ.ต.อ.โกเมน สุภาพ ผกก.ตม.จ.มุกดาหาร ได้รับการประสานจาก พ.ต.ท.ธนินท์รัฐ วิชทิพยนานนท์ รอง ผกก.สส.สภ.พระประแดง ว่า นายพูล้า ผู้ต้องสงสัยรายนี้ มีบ้านเกิดอยู่บ้านโพนสิม เมืองไกสอนพมวิหาน แขวงสะหวันนะเขต สปป.ลาว อาจเตรียมหลบหนีข้ามแม่น้ำโขง จ.มุกดาหาร เพื่อกลับฝั่งลาว จึงสั่งการให้ พ.ต.ท.อุดร ชาวแขก สว.ตม.มุกดาหาร ประสาน ร.ท.พรพิทักษ์ กุลงามกิ่ม ผบ.ร้อย ทพ.ที่ 2110 สนธิกำลังตำรวจน้ำ และ นรข.มุกดาหาร ออกลาดตระเวนริมฝั่งแม่น้ำโขง กระทั่งพบชายต้องสงสัยนั่งดื่มเบียร์อยู่ที่ร้านขายของชำบ้านนาโปน้อย ริมฝั่งแม่น้ำโขง เขตเทศบาลเมืองมุกดาหาร เข้าตรวจสอบพบว่าเป็นนายพูล้า จึงควบคุมตัวไปสอบปากคำ,สอบสวนนายพูล้า รับสารภาพว่าเป็นมือมีดสังหาร 2 ศพยายหลาน เหตุเกิดเวลาประมาณเกือบตี 4 ตนปีนเข้าไปในบ้านทางห้องครัว เห็นแมวร้องเสียงดังจึงจับมาปาดคอฆ่าตาย ก่อนลงมือรื้อค้นทรัพย์สินในบ้าน ระหว่างนั้นนางมะลิตื่นนอนออกมาเห็นตะโกนร้องขอความช่วยเหลือ ปรี่เข้าไปเชือดคอเสียชีวิตเป็นศพแรก ต่อมา ด.ญ.อาภารัตน์ หลานสาวของนางมะลิ ออกมาเห็นเหตุการณ์ จึงจับตัวมาเชือดคอจนล้มฟุบหมดสติได้รับบาดเจ็บ จากนั้นเข้าไปเชือดคอฆ่า ด.ญ.อิสยา ที่นอนอยู่ในห้องเสียชีวิตอีกศพ แล้วรื้อค้นทรัพย์สินได้เงินสดจำนวนหนึ่งและปลดเอาสร้อยคอทองคำหนัก 2 สลึงที่ผู้ตายสวมใส่ ที่ลงมือก่อเหตุเนื่องจากเมายาบ้า เพิ่งเสพยาบ้าไป 1 เม็ด อยากได้เงินไปซื้อยามาเสพอีก ตนมาซื้อของที่ร้านเป็นประจำเห็นผู้ตายสวมใส่สร้อยคอทองคำจึงคิดว่าน่าจะมีเงินเก็บเยอะ,หนุ่มลาวมือมีดให้การต่อไปว่า หลังก่อเหตุนั่งวิน จยย.จากหน้าปากซอยไปลงหน้าห้างบิ๊กซีพระประแดง นั่งรถแท็กซี่ไปสถานีขนส่งหมอชิต ซื้อกางเกง เสื้อ และรองเท้าเปลี่ยนใหม่ ทิ้งชุดที่สวมใส่ก่อเหตุไว้ในห้องน้ำ จากนั้นนั่งรถทัวร์ไปลง อ.สุวรรณภูมิ จ.ร้อยเอ็ด ประมาณ 4 โมงเย็น ให้วิน จยย.รับจ้างพาไปขายทองได้เงินมา 7,500 บาท แล้วนั่งรถทัวร์ต่อไป จ.มุกดาหาร ถึงประมาณ 2 ทุ่มครึ่ง ว่าจ้างคนขับสามล้อไปส่งที่ร้านขายของชำริมฝั่งแม่น้ำโขง นั่งกินเบียร์ไป 6 ขวดรอเรือจะข้ามไปฝั่งแขวงสะหวันนะเขต สปป.ลาว แต่ตำรวจมาเจอตัวจับกุมก่อน หลังสอบสวนเบื้องต้นนำตัวนายพูล้าไปควบคุมไว้ที่ สภ.เมืองมุกดาหาร,ต่อมาในช่วงเช้า ตำรวจ ตม.มุกดาหาร นำตัวนายพูล้า ไปให้เจ้าหน้าที่ชุดจับกุมร่วมกันแถลงข่าวต่อสื่อมวลชน ขณะเดียวกัน พ.ต.ท.ธงชัย สมาน สว.สส.สภ.พระประแดง เจ้าของท้องที่เกิดเหตุนำกำลังฝ่ายสืบสวนขับรถโตโยต้าฟอร์จูนเนอร์มารับตัวผู้ต้องหาพาไปชี้จุดที่นั่งรถทัวร์จากกรุงเทพฯ มาลงสถานีขนส่ง อ.สุวรรณภูมิ จ.ร้อยเอ็ด แล้วว่าจ้างวิน จยย.พาไปขายสร้อยทองที่ห้างทองทรัพย์มงคล 39 เลขที่ 32/1-2 หมู่ 2 ต.สระคู อ.สุวรรณภูมิ ได้เงิน 7,500 บาท กลับมาขึ้นรถทัวร์ไป จ.มุกดาหาร หลังชี้จุดเจ้าของร้านทองนำสร้อยทองของกลางมาคืนให้ตำรวจ จากนั้นนำตัวผู้ต้องหาไปสอบปากคำต่อที่ สภ.สุวรรณภูมิ ก่อนนำกลับไปดำเนินคดีที่ สภ.พระประแดงต่อไป
จนมุมแล้วหนุ่มลาวมือมีดโหดเชือดคอฆ่าโหดยายเจ้าของร้านชำกับเพื่อนหลานสาว 2 ศพสยองคาบ้านย่านพระประแดง ถูกตำรวจ ตม.มุกดาหาร ร่วมกับทหารพรานรวบตัวได้ขณะนั่งจิบเบียร์
เชือดคอ,ยายกับหลาน,พระประแดง,ชาวลาว,ข่าวหน้า1